जेट ने फिर दिल्ली फ्लाइट कैंसिल कर यात्रियों को बोइंग से भेजा
भोपाल| जेट एयरवेज ने लगातार दूसरे दिन रविवार को दिल्ली से आने वाली फ्लाइट कैंसिल कर यात्रियों को परेशानी में डाला। वहीं, दिल्ली की ओर से आने वाली ट्रेनें 8 घंटे तक की देरी से यहां पहुंचीं। ऐसा ही मौसम रहने पर सोमवार को भी ट्रेनों के देरी से आने की आशंका अधिकारियों ने जताई है। सुबह 8.05 बजे दिल्ली से यहां आने वाली जेट एयरवेज की फ्लाइट को कैंसिल किए जाने की सूचना प्रबंधन ने यात्रियों को शनिवार देर रात से लेकर रविवार सुबह तक दे दी। इसके बाद इस फ्लाइट से दिल्ली जाने वाले सभी 68 यात्रियों को दोपहर में डेढ़ बजे आने वाली जेट की ही फ्लाइट को बोइंग के माध्यम से पहुंचाया गया। उधर, दिल्ली से आने वाली ट्रेनें देरी से पहुंची। सबसे कम शताब्दी एक्सप्रेस 18 मिनट की देरी से पहुंची।
hin_Deva hin_Deva